
1. [bookmark: _Toc72403853]Tunuliaqutaasoq
1.1 [bookmark: _Toc72403854]Siunertaq periuserineqartorlu
Nunani tamalaani isumaqatigiissutit Kalaallit Nunaannit pisussaaffiliunneqartut mianeralugit kalaallit innuttaasut Atlantikup avannaata kapisiliinik (Salmo salar) atuisinnaanissamik periarfissaqarnissaasa isumannaarneqarnissaa aqutsinissamik pilersaarutikkut siunniunneqarpoq. 
Kapisileqatigiiaat Atlantikup avannaani sumiiffinni amerlasuuni ikiliartuinnavimmat, naalagaaffiit tamangajammik oqaluttuarisaanermi immami malunnaatilimmik kapisilinniartuunikuusut aalisarnertik unitsinnikuuaat. Innuttaasut tamarmik imminnut pilersorsinnaanerisa attatiinnarnissaa Naalakkersuisunut pingaaruteqarpoq, tamannami aamma Aalisarneq pillugu inatsimmi ersersinneqarpoq. Taamaattumillu aalisarnermik aqutsinermut atatillugu taamatut periarfissaqarnerup innuttaasunut isumannaarnissaa kiisalu Kalaallit Nunaata nunat tamalaat akornani isumaqatigiissutit naapertuinissaa pingaaruteqarpoq.
Taamaammat aqutsinissamik pilersaarummi matumani inuuniutigalugu aalisarsinnaanerup isumannaarnissaa pingaarnertut anguniagaavoq, tamatumuunakkummi Kalaallit Nunaat tamakkerlugu innuttaasut kapisilinnik pilersorneqarnissaminnut periarfissaqassammata, inuillu aalisarnermi peqataanissamut periarfissaqanngitsut assersuutigalugu najukkaminni kalaalimineerniarfinni kapisilinnik pisinissaminnut periarfissaqarsinnaassammata. Taamaammat taamatut innuttaasut tamarmik kapisilinnik periarfissaqarnissaat isumannaarniarlugu inuussutissarsiutigalugu aalisartut assersuutigalugu najukkaminni kalaalimineerniarfinni, niuertarfissuarnut imaluunniit suliffeqarfinnut namminersortunut tunisinissaminnut akuerineqartarput. Sunngiffimmi aalisartut taamaallaat namminneq atugassaminnik aalisarsinnaatitaapput, pisatillu tuniniarsinnaanngilaat.
Aqqutsinissamut pilersaarutikkuttaaq NASCO-milu isumaqatigiissut malillugu aalisagaqatigiiaanik[footnoteRef:2] ataatsimoorussanik aqutsinermut atatillugu aalisarnerup NASCO-p najoqqutassiai aamma Imaani Pisinnaatitaaffiit pillugit Isumaqatigiissutikkut[footnoteRef:3] Kalaallit Nunaata nunanut tamalaanut atatillugu pisussaaffii malillugit aalisarnerup aqunneqarnera isumannaarneqassaaq.   [2:  Imaani Pisinnaatitaaffiit pillugit Isumaqatigiissut: United Nations Convention on the Law of the sea (UNCLOS) § 63]  [3:  Atlantikup avannaani kapisilinnik piujuartitsinissamut Isumaqatigiissut (The Convention for the conservation of salmon in the North Atlantic)] 

Aqutsinissamik pilersaarut una innuttaasut imminnut pilersorsinnaanissaannik, soqutigisaqartut pitsaanerusumik akuutinneqarnissaannik, kiisalu Kalaallit Nunaanni kapisilinniarnermi sakkortunerusumik aalaakkaanerusumillu aqutsinissamik tamakkiisumik aallaaveqarpoq. 
Aqutsinissamik pilersaarummi Kalaallit Nunaat tamakkerlugu aamma Kalaallit Nunaata kangiani sinerissap qanittua pineqarpoq. Tassa imaappoq Kalaallit Nunaata aalisarnermut oqartussaaffia tassaavoq tunngavigisamik killigititamit 3 sømilip ilua tamakkerlugu. 
Aqutsinissamik pilersaarummi pineqanngilaq Kapisillit Kuuata kapisiliinik kapisilinniarneq, Kapisillit kuuata kapisilii Atlantikup kapisiliinut ilaanngillat, taamaammallu Atlantikup avannaani kapisiliinik aalisarnermik aqutsinermut ilaanatik. Taamatuttaaq kapisilik qatigalik (Oncorhynchus gorbuscha), tassaavoq kapisilik arti alla aqqutsinissamilu pilersaarummi uani ilaatinneqanngilaq.
1.2 [bookmark: _Toc72403855]Atuuffiata sivisussusia aamma aaqqissuusseqqinnermut aalajangersakkat
Aqutsinissamik pilersaarut una 1. august 2026-imiit 31. december 2031 tikillugu atuutissaaq, tamatumalu kingorna aqutsinissamik pilersaarummit misilittakkat kiisalu ICES-imit siunnersuineq aamma Aalisarneq pillugu Siunnersuisoqatigiit tusarniaaffigineqarnerat aallaavigalugit tamanna nalilersorneqassalluni.  Tamanna tunngavigalugu naleqqussaaneq kissaatigineqarpat imaluunniit taama iliornissaq pisariaqartutut nalilerneqarpat pilersaarut Naalakkersuisut aaqqiissuteqarfigisinnaavaat.
Aalisarnerli annertuumik allannguuteqartoq malugineqarpat, soorlu pisariaqartitsineq aqutsinermi allannguinissamik, siunnersuinermi tunngavinni allaniluunniit allanngortoqarpat, piffissap taassuma ingerlanerani aamma aaqqissuusseqqittoqarsinnaalissaaq.   Taamaalilluni aqutsinissamik pilersaarutip maannakkut aalisarnermut tunngatillugu eqqortuunissaa uppernassuseqarnissaalu isumannaarneqassaaq.
Aqutsinissamik pilersaarutip allanngortinneqarneri tamarmik Naalakkersuisunit akuerineqaqqaassapput, ilanngussalli ilaatinneqartut allanngorneri Aalisarnermut, Piniarnermut, Nunalerinermut Imminullu Pilersornermut Naalakkersuisoqarfimmit allaffissornikkut isumagineqarsinnaassapput.

1.3 [bookmark: _Toc72403856]Inatsit aamma Aqutsinissamik akisussaaffik
Aalisarneq pillugu Inatsisartut inatsisaat malillugu kalaallit aalisarnerannut Naalakkersuisut malittarisassiorsinnaatitaapput. Kalaallit Nunaata aalisarnermik oqartussaaffigisaani aalisakkanut aalajangersimasunut ukiumoortumik TAC-mik Naalakkersuisut aalajangersaasarput, TAC-lu kalaallit inatsisaat nunallu assigiinngitsut akornanni isumaqatigiissutini aalajangersakkat mianeralugit TAC-mit pisassiissutigineqartut agguaattarlugit.
Kalaallit Nunaanni aalisarnermik aqutsineq tamatumunngalu akisussaaffik Naalakkersuisuniippoq aamma Aalisarnermut, Piniarnermut, Nunalerinermut Imminullu Naalakkersuisumiilluni. Naalakkersuisoq aalisarnermut inatsimmi atuuttumi tunngavissat malillugit aalajangernissamut siunnersuutissanik piareersaasiortarpoq. Siunnersuutit taamaattut Naalakkersuisut akuttunngitsumik ataatsimiittarnerini aalajangiiffigineqartussanngorlugit (itigartinneqartussanngorlugilluunniit) saqqummiunneqartarput.
Aalisarneq pillugu inatsit atuuttoq naapertorlugu ataatsimut isigalugu suliassanut aqutsinermut tunngasunut Aalisarnermut, Piniarnermut, Nunalerinermut Imminullu Pilersornermut Naalakkersuisoq Aalisarneq pillugu Siunnersuisoqatigiinnut tusarniaasarnissaminik pisussaaffeqarpoq. Aalisarneq pillugu inatsimmi Aalisarneq pillugu Siunnersuisoqatigiit katitigaanerat aamma erseqqissarneqarpoq.
Atlantikup avannaani kapisilinniarneq Aalisarneq pillugu inatsisip saniatigut Kapisilinniarneq pillugu Nalunaarut kiisalu aalisarnerup teknikikkut iluarsartuussivigineqarnera pillugu Namminersorlutik Oqartussat nalunaarutaat, Inuussutissarsiutiginagu aalisarneq pillugu Namminersorlutik Oqartussat nalunaarutaat, NASCO-p ukiunut arlaqartunut aqutsinissamik malittarisassiai naapertorlugit Kalaallit Nunaata kitaa pillugu Kommissionimi aamma aqunneqarpoq.  

1.3.1 [bookmark: _Toc72403857]NASCO
Kapisillit piujuartinneqarnissaannut Atlantikup avannaanni suliniaqatigiiffik (North Atlantic Salmon Conservation Organisation) NASCO 1984-imi pilersinneqartoq Atlantikup avannaani kapisillit nujuartat piujuartinnissaannut, kinguaassiornissaannut, amerlisarnissaannut pisariitsumillu aqunneqarnissaannut akisussaaffeqarpoq. Naak naalaagaaffiit kapisillit namminneq kooqarfimminnit kingoqqisut pillugit kapisilinniarnermik namminneq malittarisassaqartitsinertik aalajangiusimagaluaraat, taava akuleriissunik aalisarnerit soorlu Kalaallit Nunaata Savalimmiullu eqqaanni pisartut kapisilinnillu nunat allat kuuinit kingoqqisunik aalisarfiusartut NASCO-mit malittarisassaqartinneqarput. 
Naalagaaffiit uku NASCO-mut ilaasortaapput: Canada, Danmark Savalimmiut aamma Kalaallit Nunaat sinnerlugit (DFG), EU, Norge, Rusland, Tuluit Nunaat aamma USA.
NASCO-p pilersaarusiornermut siunertaraa "ukiuni qulini tulliuttuni pingaarnersiuilluni atlantikup avannaanni kapisileqatigiit ikiliartornerat unitsissallugu kiisalu amerleriaqqinnissaat takutinnissaat atatillugu suliassat aallartissallugit 
Tamatuma qanoq anguneqarsinnaanissaanut mianersortumik tunngaveqarnissamut NASCO-p Iliuusissatut Pilersaarutaani (1998-imeersumi) ima allassimasoqarpoq:
”Aqutsinermut uuttuutit atornerisigut uumasoqatigiiaat tamarmik piujuartitsinermut killissarititaasut atorlugit attatiinnarnissaannut aqutsinermut iliuutsit siunertarineqartariaqarput.” ”Aalisarnermik aqutsinermi mianersortumik tunngaviup atornerani inuuniarnikkut aningaasarsiornermi pissutsit aamma isiginiarneqassapput.” ”Mianersortumik tunngavik atorneqassaaq, tamatumanilu pisariaqarpoq kapisileqatigiit pileqqinnissaannut kapisileqatigiinnut “piujuartitsinermut killissarititaasut” ataallugit amerlassusillit pillugit aaqqissuussinerit ineriartortinneqarnissaat (ilaatinneqassappullu naammaginartumik siaruaassimanerannut iluaqutissat, kapisileqatigiiaat amerlisinneqarnissaat aamma aalisarnermik aqutsinermi iliuusissat”
2. [bookmark: _Toc72403858]Aalisarnermut avatangiisinullu tunngatillugu kapisilik pillugu ilisarititsineq
Atlantikup avannaani kapisilik (Salmo salar) nunani Atlantikup avannaatungaanut sinerialinni kuussuarni kuunnilu suffiarineqartarpoq, taakkunanilu uumanini aallarnertarpaa.  Europami kapisileqatigiiaat Europap kujataatungaanit Portugalimiit Spaniamiillu avannamut Rusland ilanngullugu siaruaassimapput. Atlantikup kitaatungaani kujataanit (USA-mi) New Englandimit avannamut Canadami issittup kujasinnerusortaani (Labradorimut aamma Quebecimut) siaruaassimapput. 
Atlantikup kapisilia imermi imaanilu uumasartuuvoq, tamannalu ima paasineqassaaq kapisilik kuunni tarajuunngitsuni suffisartuuvoq, alliartornerminilu immamut tarajulimmut avalattarluni. Kussuarni kuunniluunniit tarajuunngitsuni suffisarpoq, taakkulu ukiumini siullerni najortarpai. Ileqquusutut suffisarpoq oktobarimiit januarip tungaanut. Kuunni aalajangersimasumik angissusilinnik ujaraarartalinni itersaliorfigineqartuni arnavissat suffisarput angutivissanillu suai immutserneqartarput.
Kapisileeqqat ukiuminni siullerni kuunni uumasarput, ukiulli ataatsip arfinillillu akornisa kingorna kapisillip piaraasa isikkuat allanngortarpoq, taamaalillunilu qalipaataa qaallorinnerulersarluni.  Amiata qaallorinnerulernera tuluttut skandinaviamiusuullu smoltinnguunneranik taaneqartarpoq. Kujasinnerusumi smoltinnguunnerat ukiup ataatsip marlulluunniit ingerlanerani pisarpoq, avannarpasinnerusunili kapisileqatigiiit assersuutigalugu Kapisilinni kapisillit aatsaat ukiut sisamat arfinillillu tungaanut qaangiukkaangata aatsaat smoltinnguuttarput.  Smoltinnguunnerup nalaani kapisileeqqat timimikkut allannguuteqartarput, taamaalillutillu immami taratsumi uumalersinnaasarlutik. Tamatuma kingorna smoltit imaanut avalakkiartuaalersarput neriniarlutik, immamiittarpullu ukiumi ataatsimi arlalinniluunniit.
Imaani neriniarlutik ingerlaarnerminni kuunni tarajuunngitsuniit sukkanerusumik alliartulersarput, tassami imaani nerisassaqarniarnerat kuussuarnut kuunnullu sanilliullugu pitsaanerungaartarami. Kapisilik imaani neriniarfitsialannut soorlu Barentsip imartaanut Kalaallit Nunaatalu imartaanut kilometerinik tusintilikkaanik ingerlaartarpoq.  Kalaallit Nunaata imartaani nerisarinerusarpaat ammassaat, amikut qulinik avaleraasallit, krillit aamma qaleruallit ilaat temistonik taaneqartartut.
Kapisilik naammattumik angissuseqaleraangami kapisilik suffisinnaanngornikoq kuussuarmut kuummulluunniit nammineq tukerfimminnut ukiut arlalissuit sioqqullugit suffiarineqarfimminut utertarpoq (“homing/angerlarneq”). Kapisillit Kalaallit Nunaani pisarineqartartut amerlanersaat ukiumi ataatsimi immameereersimasarput kiisalu 55-65 cm-nik takissuseqarlertarlutik, tamatumalu kingorna ukiut marluk arlallilluunniit immameereernerminni kooqarfimminnut allisimaqalutik uteqqittarlutik. Taamaammat kapisillit minnerit ukioq ataaseq uumareerlutik kooqarfimminnut utertut nerisassarsiorlutik ingerlaarnerminni Kalaallit Nunaat pallissimasanngilaat. Kapisillit ataatsimik ukiullit Europameersut Amerikamilu avannarlermeersut amerlassusiat taamaammat kalaallit aalisarnerannit toqqaannartumik sunnerneqartanngilaq, toqqaannanngitsumilli sunnerneqartarluni kapisillit angisuut suffisarnerisa kingunerisaanik amerleriaateqartarnermi.
Atlantikumi kapisillit ilai ingerlaarnerminni ima nukillaarsimatigisarput allaat suffereernermi kingornatigut toqusarlutik. Manerassuarmili kapisilinnut artinut amerlasuunut sanilliullutik Atlantikup avannaani kapisillit amerlagisassaasut suffereernerup kingorna uumaannarsinnaasarput, nutaamillu immami nerisassarsiorlutik ingerlaaqqissinnaasarlutik.  Kapisillit arlaleriarlutik suffinikut angisoorsuanngorsinnaasarput (100 cm-t sinnerlugit), taakkulu arlaleriarlutik suffisartunik taaneqartarlutik (repeat spawners). 
Immami nuttarluni ingerlaarfiit sumiiffimmiit sumiiffimmut assigiinngitsorujussuusinnaasarput, taakkuli suli sukumiisumik ilisimaneqanngillat. Qularisassaanngilarli Atlantikup avannaani kapisillit tamarmik nerisassarsiorlutik Kalaallit Nunaannut ingerlaartannginnerat, naak kapisillit immami ingerlaartarnerat pillugu takussutissianit amerlasuunit tamanna oqariartuutigineqartaraluartoq.  Atlantikup kapisiliaasa amerlasuut kingusinnerusukkut Europami aamma Amerika Avannarlermi suffiartorfimminnut utertussat imaaniinneranni Kalaallit Nunaata imartai neriniarfittut atortarpaat. Taamaattumik Kalaallit Nunaata imartai kapisiliup uumanerani immikkoortumi tassani pingaarutilittut najugaqarfiuupput, tassanimi kapisillit nerisaqarluartarput alliartortarlutillu, kingusinnerusukkut suffiartorfimminnut uteqqissinnaaniassagamik.
Taama annertutigisumik “angerlartarnerup” kinguneraattaaq kapisillit immamiittut kapisileqatigiinnik assigiinngitsunik amerlaqisunit katitigaasarnerat, taakkulu kooqarfimminnut suffiniarlutik uteqqinnerminni aamma kooqarfinni immikkoortitaarlutik avissaartitertarput.     Kapisillit aallaqqaammut kooqarfiminnut ukiup ataatsip marlulluunniit qaangiunnerani namminneq suffiniarlutik ileqquusumik uteqqittarput.

Assiliaq 1 Atlantikup avannaani kapisillit ingerlaartarfii
Najoqqutaq: The State of North Atlantic Salmon Report, NASCO 2019

Kalaallit Nunaanni kapisilinniarneq sinerissap qanittuani ingerlanneqartarpoq,  tassa imaappoq umiatsiaaqqanit imaluunniit sinerissap qanittuani angallatinit minnerusunit (42 fodsinit naannerusunit) tunngaviusumik killigititamit 3 sømilit timaani.  Aalisarneq pingaarnertut Kitaani ingerlanneqartarpoq, Kalaallit Nunaatali kangiani aamma kapisilinniartoqartarpoq. Inuussutissarsiutigalugu aalisartunit qassutit imaluunniit qarsorsat piniutigineqartarput. Qassutit pingaarnertut piniutaapput, sunngiffimmili aalisartut ilaasa qissattaat atortarpaat. Qassutit napittaajarneqartuartarput, inuussutissarsiutigalugulu aalisartut pisatik tunisinnaasarpaat, sunngiffimmili aalisartut namminneq atugassaminnik taamaallaat aalisarsinnaallutik.

Kapisilinniarneq tapertaralugu aalisarneruvoq, Kalaallit Nunaannilu namminermi taamaalaat atugassat aalisarneqarsinnaapput.
3. [bookmark: _Toc72403859]Siunnersuineq kiisalu aalisarnermi aqutsinissamut tunngavigineqartut
3.1 [bookmark: _Toc72403860]Ilisimatuussutsikkut siunnersuineq
2026 tikillugu ilisimatuussutsikkut siunnersuineq International Council for Exploration of the Sea-mit (ICES-imit) suliarineqartarsimavoq. 2027-mi ilisimatuussutsikkut siunnersuinermik nutaamik peqassanngilaq, NASCO-p kapisileqatigiiaat nalilersussavaat, ICES-imiit qanoq iluseqassanersut qanorlu akulikitsigisumik ilisimatuussutsikkut siunnersuineqassanersut isumaliutiginerani. Siunnersuineq ukiut pingasukkaarlugit pisarpoq, suleqatigiissitamit martsip naalernerani ukiumoortumik nalilersorneqartarluni. Atlantikup avannaa tamakkerlugu kapisileqatigiiaanit paasisat ICES-imi suleqatigiissitamit katersorneqarlutillu naalilersorneqartarput.	Comment by Masaana Dorph: Nutartissaaq

ICES-imi siunnersuineq sumiiffinnut pingaarnernut pingasunut agguataarneqartarpoq; Atlantikup avannaata kangiani (NEAC), Amerikami avannarlermi (NAC) aamma Kalaallit Nunaata kitaani (WGC). Siunnersuineq imaluunniit siunnersuineq kingullerpaaq pillugu nalilersuutit NASCO-mi isumaqatigiissuteqartunut tamanut ukiut tamaasa saqqummiunneqartarput.

[image: ]
Assiliaq 2 NASCO-mi kommissioneqarfiit
Najoqqutaq: NASCO-mi nittartagaq

Kapisillit Kitaani sinerissami pisarineqartartut pingaarnertut Europami Amerikamilu avannarlermi kapisileqatigiinnit pisuupput.  Kapisillit Kapisillit kuuaneersut ima ikitsigipput, allaat taassuma Kalaallit Nunaata sineriaani kapisilittarineqartartunut akuusangaarnatik. Aammattaaq taanna kapisileqatigiit aqutsinermi imaluunniit pisassiinermi pineqartuni ilaanani.

Kalaallit Nunaanni aalisarneq akuleriissitsilluni aalisarnertut pineqartarpoq (mixed stock fishery), tamatumanilu kapisillit kuussuarnit kuunniillu arlalinneersut ataatsimut nunani allani aalisarneqartarput.  Kalaallit Nunaanni aalisarnermi nunarsuup immikkoortui sorliit aamma aalisagaqatigiiaat suut sunnerneqarnersut paasiniarlugu ukiut tamaasa kalaallit kapisinniarnerannit misiliutissat katersorneqartarput. DNA-mik misiliutit aamma pisat annertussusii pisat nunarsuup immikkoortuanit suminngaanneersuunerannik agguataarinermut atorneqartarput. Kalaallit Nunaata kitaani misiliutinik tigusisarnermik aaqqissuussineq tunngavigalugu kapisillit 80 %-ii missaat Kalaallit Nunaata imartaanut ingerlaartartut Amerikami avannarlermi kuussuarneersuusut, 20 %-iilu Europamiut pingaarnermillu Irlandimi aamma Tuluit Nunaanni kuussuarneersuusut ICES-imit 2026-mi missingerneqarpoq. Tamatuma kingorna pisanit paasisat pisallu pillugit paasisat immikkoortiterneri, ilanngullugit suminngaaneerneri Atlantikup sineriaani  nunap immikkoortuinut kapisillit utertut kisinneqarnerinik ataqatigiissinneqartarput. 

Atlantikup avannaani kapisillit uumasarnerisa sivisussusianut atatillugu aalisagaqatigiiaat sivikitsumik uumasartut atugaat kapisillit atugaannut assingusuupput. Kapisileqatigiiaat inersimasortai amerleriartarnernut nikerartunut malussajasuararsuupput, suffisartummi inersimasut ikittuinnaasarmata.  Taamatuttaaq kapisileqatigiiaat aalisarneqarsinnaasut ukiumut pilersartut nikerarnerannik aamma sunnerneqartarput. Artinut malussajasunut taamaattunut atatillugu amerleriaateqartarnerit ajortumik sunnerneqannginnissaannik aarleqquteqarsinnaanerup annikitsuunissaa isumannaarniarlugu suffisartut naammaginartumik amerlassusiat paasiniarlugu (MSY Bescapement) ICES-imit Piujuartitsineq Tunngavigalugu Pisarineqarsinnaasut (MSY) naatsorsorneqartarput. Kapisilinnut taama periuseqalerneq kapisillit kuunnut ataasiakkaanut uteqqittartut amerlassusiat pillugu aqutsinermut uuttuusiisarnermik kinguneqarnikuuvoq (river-specific conservation limits).    Kuuit amerlasuut aqutsinermut uuttuusiinermik aalajangiiffigineqarnikuunngimmata, peqatigisaanillu kapisileqatigiiaat tamarmik alapernaarsorneqarsinnaanngimmata, kapisileqatigiiaat alapernaarsorneqarnerinut kuuit uuttuusiunneqartartussat aalajangersimasunik tunngavilerlugit atorneqartarput (kapisillit uteqqittartut pillugit piujuartitsinermik killiliussat). Kisitsinerniillu inerniliussat NAC-mut aamma NEAC-mut ukiumoortumik nalunaarusiani katersorneqartarput .

Kitaani kapisilinniarnermik siunnersuisarnermut atatillugu, kapisillit pineqartut kapisileqatigiiaanit untritillikkaaneersunit akuugaasarmata, NASCO-mi aarleqquteqarsinnaanermik ilimanaat 75 %-imik annertussusiligaq akuerineqarnikuuvoq, peqatigisaanimmi NAC-mi sumiiffinnut arfinilinnut (Labrador-imut, Quebec-imut, Newfoundland-imut, Gulf of St Lawrence-imut, Scotia Fundy-mut aamma USA-mut) kiisalu Europami aqutsiveqarfiit kujasinnerusortaanni (S-NEAC-imi) aqutsinermut uuttuutit pilersinneqarusummata.

Ukiuni arlalinni ICES-imit siunnersuineq tassaasimavoq Kalaallit Nunaanni Atlantikup kapisiliinik ”toqqaannartumik aalisartoqassanngitsoq”. Amerikap avannarliup avataanut aamma Savalimmiuni aalisarnermut siunnersuineq aamma tassaavoq ”toqqaannartumik aalisartoqassanngitsoq”.

[image: ]

Assiliaq 2 Nunarsuup immikkoortuini kalaallit aalisarnerannut annertunerusumik pilersuisuusuni kapisileqatigiiaat qanoq innerannik takussutissiissut. 2SW (NAC-mi nunap immikkoortui) pillugit eqikkaaneq aamma MSW-p (NEAC-p kujasinnerusortaani) 2018-imi agguaqatigiissillugu naligititaq (Monte Carlo-mit kingullermik siaruaassimanerit) Suffisartunik missingiinerit Piujuartitsinermik killigititanut atatillugu / aqutsinermut uuttuutit pillugit.  (CL/MO).	Comment by Masaana Dorph: Nutartissaaq

3.2 [bookmark: _Toc72403861]TAC-mik aamma pisassiissutissanik aalajangersaasarnerit 
Kapisilinnik aalisarnermi pisarineqarsinnaasut amerlanerpaaffilerneqarnerat (TAC) ilaatigut NASCO-mi Kalaallit Nunaata kitaa pillugu Kommissionimi isumaqatigiissut (Multi-annual Regulatory Measures) ilaatigut tunngavigalugu Naalakkersuisunit ukiut tamaasa aalajangersarneqartarpoq.

Kalaallit Nunaani nunap immikkoortui tamarmik naligiimmik kapisilinniarnissamut periarfissaqarnissaat isumannaarniarlugu aqutsiveqarfinnut tamanut TAC-mit pisassiissutit Naalakkersuisunit agguataarneqartarput.   Oqaluttuarisaanermi pisaqartarnernit paasisat tunngavigalugit aqutsiveqarfinnut tamanut pisassiissutit agguaanneqartarput 2021-2025 [footnoteRef:4].  [4:  Takuuk ilanngussaq 2] 

	Aqutsiveqarfiit:
	Agguaassinissamut najoqqutassaq:

	Avannaata kitaani
	39%

	Nuuk - Paamiut
	38%

	Kujataata kitaani
	23%

	 Tunimi
	Ukiumut aalajangersimasumik pisassat 3 tons



Pisassiissutit aqutsiveqarfinnut Naalakkersuisunit agguaanneqareeraangata kinguliani agguaassinissamut najoqqutassatut aalajangersarneqartut malillugit aalisartunut immikkoortunut marlunnut tassa inuussutissarsiutigalugu aalisartunut aamma sunngiffimmi aalisartunut aqutsiveqarfinnut marluusunut Avannaata kitaanut aamma Kujataata kitaanut pisassiissutit agguataarneqartarput [footnoteRef:5]. [5:  Takuuk ilanngussaq 3 aalisartut immikkoortut akornanni agguaassinissamut naatsorsuinerit.] 

	Aqutsiveqarfiit
	Agguaassinissamut najoqqutassaq 1
	
	Agguaassinissamut najoqqutassaq 2

	Avannaata kitaani
	39%
	Inuussutissarsiutigalugu aalisartunut
	33 % 1

	
	
	Sunngiffimmi aalisartunut
	6 % 1

	Nuuk - Paamiut
	38%
	Inuussutissarsiutigalugu aalisartunut
	27%

	
	
	Sunngiffimmi aalisartunut
	11

	Kujataata kitaani
	23%
	Inuussutissarsiutigalugu aalisartunut
	14 % 1

	
	
	Sunngiffimmi aalisartunut
	9 % 1

	Tunimi
	Ukiumut aalajangersimasumik pisassat 3 tons
	Inuussutissarsiutigalugu aalisartunut
	50% 2

	
	
	Sunngiffimmi aalisartunut
	50% 2

	1 Kalaallit Nunaata kitaanut %-ikkaartumik agguataarneri
2 Kalaallit Nunaata kangianut %-ikkaartumik agguataarneri



3.3 Aqutseriaatsit
3.3.1 [bookmark: _Toc72403863]Aalisarnermi pisanut malittarisassat: pisassiissutit annertussusaat
Aalisarneq piffissamik killiliilluni pisarineqarsinnaasut annertunerpaaffilernagit aqunneqarpoq, tamanna aamma taaneqartarpoq paggatassiilluni aalisarnertut. Tamatuma kinngunerisaanik pisassiissutit aqutsiveqarfinnut ataasiakkaanut agguataarneqartarput, kiisalu aqutsiveqarfimmi pineqartumi akuersissutaatillit tamarmik aqutsiveqarfimmi pisassanik aalisartarlutik. 
Sumiiffimmi pisassat nungunneqaraangata aqutsiveqarfimmi aalisarneq unitsinneqartarpoq. Sumiiffimmiit sumiiffimmut imaluunniit ukiumiit ukiumut pisassiissutit nuunneqarsinnaanngillat.
3.3.2 [bookmark: _Toc72403864]Nunami namminermi malittarisassaqartitsineq: Aalisarnermi piginnaasat
Atlantikup kapisiliinik aalisarneq Kalaallit Nunaanni nammineq pilersornissamut aalisarneruvoq, tamannalu aamma nammineq inuuniutigalugu aalisarnertut pineqartarpoq, taamaammallu inuussutissarsiutigalugu aalisartut aamma sunngiffimmi aalisartut kapisilinniarsinnaatitaapput. Aalisarnerli akuersissutit tunngavigalugit malittarisassaqartinneqarpoq. Kinaluunniit kapisilinniarnissamut akuersissutaateqassapput, aamma qissattaatit taamaallaat atorneqassagaluarpataluunniit.
Angallatinut 12,8 meterit angullugit takissusilinnut (42 fodit) akuersissutit taamaallaat tunniunneqarsinnaapput.
Kapisilinniarnissamut akuersissummik tunineqarnissamik pisinnaatinneqarnermut uku naammassineqarsimassapput:
· Ukiuni kingullerni tallimani Kalaallit Nunaanni ataavartumik najugaqarsimanissaq,
· Ukiuni kingullerni tallimani Kalaallit Nunaannut akileraartarsimanissaq, aamma
· Ukiup siuliani akuersissummik pigisaqarsimagaanni aalisarnermik ingerlatsisimaneq piffissaatillugu ukiup siuliani aalisarneq nalunaarutigineqassaaq
Kapilisinniarsinnaanermut akuersissummik pissarsiniaraanni sullissivik.gl imaluunniit sumiiffimmi kommunip allaffiani aqqutigalugu qinnuteqartoqarsinnaavoq.
3.3.3 [bookmark: _Toc72403865]Sumiiffinni malittarisassaqartitsineq
Atlantikup kapisiliinik kapisilinniarneq taamaallaat sinerissap qanittuani ingerlanneqarsinnaavoq, tamannalu isumaqarpoq tunngaviusumik killigititamit 3 sømilit iluanni..
Atlantikumiit kapisilik aasaanerani Kalaallit Nunaannut ingerlaartarpoq, siullermillu Kujataanut apissittarpoq, aasaaneranilu ukiariartornerata tungaanut pingaarnertut Kalaallit Nunaata kitaata imartaa atuarlugu avannarpartertarluni. Kapisillip Kitaata sineriaani tikittarnerata nikerartuunera pissutigalugu siunertarineqarpoq Atlantikumiit kapisilinnik kapisilinniarneq aqutsiveqarfinnut sisamanut aggulunneqarnikuuneranut. Taamaaliornikkut Kalaallit Nunaat tamakkerlugu kapisilinniarsinnaanermik periarfissaqarneq isumannaarneqartarpoq.
	Aqutsiveqarfik:
	Sumiiffik pillugu nassuiaat:

	Avannaata kitaani
	Nunalerutini sumiiffinnut atatillugu tunngaviusumik killigititamit 3 sømilit timaani nunavittami sumiiffimmit (83°17'N, 44°00'V), tassanngaanniillu avannamut tunngaviusumik killigititap 3 sømilip timaa sinerlugu 44°00'V-mut, tassanngaanniillu tunngaviusumik killigititamit kujataata-kitaanit 3 sømilinik killigititaq sinerlugu 64°15'N-imut, tassanngaanniillu kangimut nunavittami sumiiffimmut (64°15'N, 52°0,7'V), tassanngaanniillu sineriak sinerlugu aallaaviusumut (83°17'N, 44°00'V).  Sumiiffinni aqutsiveqarfinni pineqanngilaq kangerluk 64°15'N-ip kujataani paalik, tassaasoq Nuup Kangerlua.

	Nuuk - Paamiut
	Nunalerutini sumiiffinnut atatillugu tunngaviusumik killigititamit 3 sømilip timaani nunavittami sumiiffimmit (64°15'N, 52°0,7'V), tassanngaanniillu kimmut tunngaviusumik killigititamit 3 sømilinik tunngaviusumik killigititaq sinerlugu nunavittami sumiiffimmiut (64°15'N, 52°0,7'V)-imiit  aqutsiveqarfik (60°45'N),-imut. Aqutsiveqarfimmut ilaapput kangerluit 64°15'N-ip kujataaniittut Nuup kangerlua  kangerluillu 44°00'V,.

	Kujataata kitaani
	Nunalerutini sumiiffinnut atatillugu tunngaviusumik killigititamit 3 sømilip timaani nunavittami sumiiffimmit (60°45'N), tassanngaanniillu (60°45'N) kimmut tunngaviusumik killigititamit 3 sømilinik tunngaviusumik killigititaq sinerlugu 44°00'V-mut, tassanngaanniillu avannamut nunavittami sumiiffimmut (60°10,5'N, 44°00V), tassanngaanniillu sineriak sinerlugu aallaaviusumut (60°45'N, 52°0,7'V). Sumiiffinnut aqutsiveqarfinnut ilaavoq kangerluk 64°15'N-ip kujataani paalik, tassani pineqarluni Nuup Kangerlua, kangerlullu pineqanngitsoq tassaavoq 44°00'V-ip kangiani paalik, tassaasorlu Kangerlussuatsiaq (Lindenow fjord).

	Kalaallit Nunaata kitaani
	Nunalerutini sumiiffinnut atatillugu tunngaviusumik killigititamit 44°00'V-p kangiani 3 sømilip timaani ilaavortaaq kangerluk 44°00'V-p kangiani paalik, tassaasoq Kangerlussuatsiaq (Lindenow fjord), ilaanngilarlu kangerluk 44°00'V-p kitaani paalik, tassaasoq Nuup Kangerlua.



3.3.4 [bookmark: _Toc72403866]Piffissaq aalisarfiusoq
Sumiiffik aqutsiffiusoq apeqqutaatillugu Atlantikup kapisilianik aalisarneq piffissami killilikkamik akuerisaavoq. Aalisarnerup teknikikkut iluarsartuussivigineqarnera pillugu nalunaarut kiisalu inuussutissarsiutiginagu aalisarneq pillugu nalunaarut naapertorlugu kapisilinniarneq pisassiivikkaartumik Naalakkersuisut najukkami aalisartut peqatigiiffii isumasioreerlugit aalajangissavaat ulloq aallartiffissaq piffissaq kapisilinniarfiusinnaasup iluani. Kapisilik qaqugukkut aqutsiveqarfinnut assigiinngitsunut tikiuttarnera malillugu aalisarnermik piffissarititaasoq aalajangerneqartarpoq:
	Aqutsiveqarfik:
	Aalisarnermi piffissarititaasoq:

	Avannaata kitaani
	1/9 - 31/10

	Nuuk - Paamiut
	1/9 – 31/10

	Kujataata kitaani
	1/8 - 30/9

	Kalaallit Nunaata kangiani
	15/8 – 15/10



Aalisarneq pillugu inatsit naapertorlugu aalisarneq qaqugukkut aallartinneqarsinnaanersoq unitsinneqassanersorlu Naalakkersuisunit nalunaarutigineqarsinnaavoq. Inatsimmi aamma  allassimavoq pisuussutit illersorneqarnissaat tassungalu atatillugu piffissat eqqissisimatitsiviusut pillugit Naalakkersuisut malittarisassiorsinnaasut.
3.3.5 [bookmark: _Toc72403867]Piujuartitsineq siunertaralugu teknikikkut iluarsartuussineq
Imaani sumiiffinni mianersuutigisariaqakkani aalisarneq aqutsinerlu Ppujuartitsineq siunertaralugu aalisarnerup teknikikkut iluarsartuussivigineqarnera pillugu nalunaarut malillugu malittarisassaqartinneqarpoq. Aalisarsinnaanermut akuersissutit pisassiissutillu pillugit Namminersorlutik Oqartussat nalunaarutaat inuussutissarsiutigalugu aalisartunut akuersissutinik tunniussisinnaanissamut piumasaqaatinik aalajangersagaqarpoq. Sunngiffimmi aalisartunut inuussutissarsiutiginagu aalisarneq pillugu Namminersorlutik Oqartussat nalunaarutaat inuussutissarsiutiginagu aalisartunut piumasaqaatinik aalajangersaavoq:
· Uku atorlugit inuussutissarsiutigalugu taamaallaat kapisilinniartoqarsinnaavoq:
1) Qarsorsat, imaluunniit
2) Qassutit 20-t tungaanut amerlassusillit, taakkulu tasillugit minnerpaamik 140 mm-inik nigartaqassapput.
3) Qassutit imminnut pitussimasut tallimat tungaannut. 

· Inuussutissarsiummut atatinnagu kapisilinniarnermi uku taamaallaat atorneqarsinnaapput:
1) Qarsorsat, imaluunniit
2) qassutit katitigaanermikkut annerpaamik 45-meterinik takissusillit nigartai siaarlugit 
3) minnerpaamik 140 mm-isut. Qassutit arlallit uiguleriissitat atorneqarnissaat inerteqqutaavoq
· Qassutit kapisilinniutit piginnittut aqqanik nalunaaqutserneqarsimassapput. Nalunaaqutsiinermi atorneqartoq imermi allanngujaatsuussaaq.
Inatsisit qaqugukkulluunniit atuuttut malillugit aalisarneq tamatigut malittarisassaqartinneqassaaq.
[bookmark: _Toc72403868]3.3.6 Imartat mianerisassat
Naalakkersuisunit siunniunneqarpoq imaani uumassuseqarfiit manna tikillugu sunnerneqarsimanngitsut ajoquserneqannginnissaat. Kapisilinniarnermi qassutit, qarsorsat qissattaallu atorneqartarput, piniutillu taakku immap naqqanik immamilu uumassuseqarfiusunik qajassuussisuupput. Kapisilinniarnermi immami uumassuseqarfiusunik mianerisariaqakkanik illersuinermut periusissaq tassaavoq aqutsiveqarfinni tamani aalisarnerup akuerineqarsinnaanissaa.    Nalunaaruteqarnermi, ilisimatuussutsikkut misissuinermi imaluunniit nakkutilliinermi aalisarnerup siaruarsimanera malunnartumik allanngorsimanera paasineqarpat, Aalisarnermut, Piniarnermut, Nunalerinermut Imminullu Pilersornermut Naalakkersuisoqarfik, Pinngortitaleriffik aamma Aalisarneq pillugu Siunnersuisoqatigiit isumasioreerlugit, sumiiffiit mianerisariaqarsinnaasut illersorniarlugit aalisarneq killilersuiffigineqassanersoq nalilissavaat.
3.4 [bookmark: _Toc72403869]Saniatigut pisarisuukkanik aqutsineq
Aalisarnermi saniatigut pisat pillugit Namminersorlutik Oqartussat nalunaarutaat naapertorlugu saniatigut pisat iliuuseqarfigineqarlutillu nalunaarsorneqartassapput. Nalunaarut malillugu nassuiaatigineqarpoq saniatigut pisat tassaasut imaani uumassusilinnik pisat tamarmik aalisarnissamut akuersissummut ilaanngitsut. Saniatigut pisat tamarmik nalunaarsorneqassapput nalunaarutigineqarlutillu. Pisat tamarmik saniatigut pisat ilanngullugit tulaanneqartassapput. Aalisarnermi saniatigut pisat pillugit Namminersorlutik Oqartussat nalunaarutaat naapertorlugu aalisarnerni allani kapisilinnik saniatigut pisat aamma iliuuseqarfigineqarlutillu nalunaarsorneqartassapput, aamma piffissaq kapisilinniarfiup avataani.
Kapisilittat qatigattuut nalunaarutigineqarsinnaapput nalinginnaq kapisilittatuulli (immikkoortoq 4 takuuk nalunaarutiginninneq). Assit assigisaaluunniit pisaqarfik- aamma piffissaq il.il. Pinngortitaleriffimmut nassiunneqassapput.
Nalunaaruteqarnermi nakkutilliinermiluunniit artinik aalajangersimasunik saniatigut pisat piffissami sivikitsumi sumiiffimmiluunniit amerlappata, Aalisarnermut, Piniarnermut, Nunalerinermut Imminullu Pilersornermut Naalakkersuisoqarfiup Pinngortitaleriffik aamma Aalisarneq pillugu Siunnersuisoqatigiit suleqatigalugit artip uumassusilerinermut atatillugu killiffia mianeralugu saniatigut pisat annertussusiisa naammaginartumik annertussuseqarnissaannut immikkut upalungaarsimanissamut iliuuseqarnissaq isumannaarneqassanersoq nalilissavaa. Taamatut upalungaarsimanissamut iliuuseqarnerni sumiiffinnik matusinerit piffissalluunniit ilaani matusinerit suliniutilluunniit allat artit arlaannaalluunniit uumassuseqarnikkut artukkerneqannginnissaanik isumannaarinerit  ilanngunneqarsinnaapput.
4. [bookmark: _Toc72403870]Nalunaaruteqartarneq nakkutilliinerillu
4.1 [bookmark: _Toc72403871]Nalunaaruteqartarneq
Aalisarsinnaanermut akuersissutit pisassiissutillu pillugit inuussutissarsiutiginagulu aalisarneq pillugu nalunaarutit naapertorlugit kapisilinniarnissamut akuersissutillit tamarmik nalunaaruteqartussaatitaapput.  Taamatut nalunaaruteqartussaatitaanerup kinguneraa, qassutinik napittaajaasimanermi, qarsorsaq qissataalluunniit atorlugu aalisarsimanermi pisaqarsimanermilu aalisarnerup ingerlanneqarsimanera pillugu nalunaartussaatitaasoqarmat.  Aalisariarsimagaanni imaluunniit aalisarsimagaanni pisaqarnanilu susaarlunilu tamanna susaarnertut nalunaarutigineqassallunilu.
Kapisilittoqarsimanerani nalunaaruteqarneq tamanna sapinngisaq malillugu sukkanerpaamik pisassaaq. 0-mik nalunaassagaanni tamanna aalisarnerup matuneqarneranit kingusinnerpaamik ullut 14-it qaangiutinnginnerani pissaaq. Piffissaatillugu nalunaaruteqarsimanngikkaanni ukiup tulliani akuersissummik pissarsisoqarsinnaanngilaq.
Nalunaaruteqarneq sullissivik.gl atorlugu uani ingerlanneqassaaq: Kapisilittatit nalunaarutigikkit. Nalunaaruteqarneq qarasaasiaq atorlugu imaluunniit immersugassaq aniseriarlugu assammik immersorlugu ingerlanneqarsinnaavoq. Nalunaaruteqarneq qarasaasiaq atorlugu ingerlanneqaruni toqqaannaq nalunaaruteqarneq KANUAPNA-p e-mail-ianut nassiunneqassaaq. Nalunaaruteqarneq assammik allanneqarpat KANUAPNA-mut nassiunneqassaaq:
GFJK@nanoq.gl
Postboks 501
3900 Nuuk

Imaluunniit
E-mail: GFJK@nanoq.gl
Fax: 34 63 60

[bookmark: _Toc72403872]4.1.1 Attaveqaqatigiinneq
Sinerissap qanittuani aalisarnerni allani aningaasarsiutigalugu aalisarnermut sunngiffimmilu aalisarnermut sanilliullugu kapisilinniarneq allaanerujussuarmik aqutsivigineqarpoq.  Sinerissap qanittuani aningaasarsiutigalugu aalisarnerni nalunaaruteqartarneq assersuutigalugu tunitsiviit aqqutigalugit ingerlanneqartarpoq, aalisartullu nammineerlutik KANUAPNA-mut nalunaaruteqassanngillat. Sunngiffimmi aalisarnerni tamani kikkut tamarmik imminnut pilersornissamut periarfissaqartarnerat nalinginnaasumik ileqquuvoq, taamaalillutillu akuersissummik, nalunaaruteqartarnissamik assigisaannilluunniit piumasaqaateqarfigineqartaratik. Tamatuma kingunerisaanik pitsaasumik atortussanngortitsinissaq nalunaaruteqartarnissarlu isumannaarniarlugit,  aalisarnermi tassungalu atatillugu piumasaqaatit pillugit attaveqaqatigiinneq pingaaruteqartorujussuuvoq.  Taamaammat Aalisarnermut, Piniarnermut, Nunalerinermut Imminullu Pilersornermut Naalakkersuisoqarfik KANUAPNA peqatigalugu atugassiissutit arlallit atorlugit suliniuteqartarpoq:
· Tusagassiorfinnut nalunaarutitigut TAC, aalisarnermik ammaassineq matusinerlu kiisalu nalunaaruteqartarneq tamanut tusarliunneqartarput. Tusagassiorfinnut nalunaarutit aamma Naalakkersuisut, naalakkersuisoqarfiup KANUAPNA-llu Facebook-mi quppernerat atorlugu saqqummiunneqartarput,
· Radiukkut ussassaarutit; aalisarnerup ingerlanneqarnerata nalaani ukiut tamaasa akuersissuteqartarneq aamma nalunaaruteqartarneq pillugit piumasaqaatinut tunngasut radiukkut paasititsiniutit ullormoortumik ingerlanneqartarput, 
· SMS; ukiut tamaasa aalisartut qinnuteqarnerminni mobilimi normuminnik nalunaaruteqarsimasut KANUAPNA-mit ataavartumik sms-erfigineqartarput, taakkulu atorlugit aalisarneq pillugu nalunaarnissamik killiffimmillu aalisartut eqqaasinneqartarput,
· Facebook ussassaarutit; qarasaasakkut Sullissivik.gl-mut nalunaaruteqarnissamut Facebook-kut ussassaarinerit 
· Akuersissutinut ilanngussat, akuersissutinik tunniussinermi, aalisarnermi nalunaaruteqartarneq aamma malittarisassat
Atugassiissutit taakku aammalu allat atorlugit kapisilinniarnermi aqutsineq pillugu pitsaasumik  attaveqaqatigiinneq atuuffiatalu ingerlarnga tamakkerlugu suli pitsaanerusumik nalunaaruteqartarnissaq isumannaarneqassapput. 

4.2 [bookmark: _Toc72403873]Alapernaarsuineq, Nakkutilliineq Misissuinerlu (MCS)

Aalisarnernik nakkutilliinerit KANUAPNA-mit najuunnermi allaffissornikkullu isumagineqartarput. Sinerissap qanittuani aalisarnerit imatut nakkutigineqartarput:
· Sinerissap qanittuani aalisarnermik nakkutilliisarnikkut
· Kalaalimineerniarfiit nakkutigineqarnerisigut
· Kapisilinniarnermit nalunaarutit tiguneqartut nalunaarsornerat atortussanngortinneqartarnerallu
Allaffissornermi nakkutilliinerit KANUAPNA-p Nuummi qitiusumik allaffeqarfianit ingerlanneqartarpoq. Paasissutissanik nalunaaruteqartussaatitaanikkut KANUAPNA-mit nalunaarutinik tiguneqartunik misissuinikkut nakkutilliineq pisarpoq. GFLK´p pisanik naatsorsuineq ingerlattarpaa tunuliaqutigalugit paasissutissat isertut nalunaarsuisussaatitaanermeersut atorlugit. 
Aalisarnerup ingerlanerani, ingerlaavartumik suliarineqartarput pisassiissutinit ilanngaatit pisariunngitsumik siumut naatsorsorneri, aalisarnerup qaqugu matuneqarsinnaanera missiliorsinnaajumallugu. Taakkua siumut naatsorsuinernit toqqammaveqarput ukiut siuliini aalisarnerit naapertorlugit (pisarineqartartut piffissami assingani), kiisalu paasissutissat ukioq mannameersuniit.
Matusinerup kingorna sumiiffimmi aalajangersimasumi pisassiissutit akuttusuumik sinneqarsinnaasarput. Taama pisoqarnerani pisassiissutit sinneri ammaasseqqinnissamut pissutissaqartitsinersut KANUAPNA Naalakkersuisoqarfik  suleqatigalugu naliliisarpoq.
KANUAPNA aalisarnermik alapernaarsuisoqarpoq imaani tulaassinernilu sinerissamut qanittumi aalisarnermik nakkutilliisartunik. Kapisilinniarnerup nalaani misiliilluni siumut ilisimaneqanngitsunik nakkutilliisut misissuisarput, aalisarnermut nakkutilliisut misissuisarput atortunik, aalisartunik, tulaassanik aamma kalaalimineerniarfinni tunisanik.
KANUAPNA aalisarnernik tamanik matusinissamut pisinnaatitaavoq. Matusinermi tusagassiorfitsigut nalunaaruteqartoqartarpoq aalisartunullu sms-ertoqarlunilu.

4.3 [bookmark: _Toc53763960][bookmark: _Toc72403874]Nalunaarutiginninnerit
Aalisarnermi malittarisassanik unioqqutitsisoqarnerani KANUAPNA-mit politiinut nalunaarutiginnittoqarsinnaavoq.
[bookmark: _Toc51155973][bookmark: _Toc52779007]Inatsisini atuuttuni aalajangersakkanik unioqqutitsinerit tamarmik akiliisitaanermik kinguneqarsinnaapput. Kalaallit Nunaanni aalisarneq pillugu inatsisit attuumassuteqartut tamakkerlugit www.nalunaarutit.gl atorlugu pissarsiarineqarsinnaapput.








[bookmark: _Toc72403875]Ilanngussaq 1. Inatsisit atuuttut immikkut attuumassutillit
· Aalisarneq pillugu Inatsisartut inatsisaat nr. 29, 23. maj 2024-imeersoq
· Kapisilinniarneq pillugu  Namminersorlutik Oqartussat nalunaarutaat nr. 59, 1 aggusti 2025 -meersoq
· Aalisarsinnaanermut akuersissutit pisassiissutillu pillugit Namminersorlutik Oqartussat nalunaarutaat nr. 10, 4. februari  2025-imeersoq
· Aalisarnerup teknikikkut iluarsartuussivigineqarnera pillugu Namminersorlutik Oqartussat nalunaarutaat nr. 72, 4. november 2025-imeersoq
· Inuussutissarsiutiginagu aalisarneq pillugu Namminersorlutik Oqartussat nalunaarutaat nr. 15, 12. maj 2026-imeersoq
· Aalisarnermi saniatigut pisat pillugit Namminersorlutik Oqartussat nalunaarutaat nr. 14, 6. december 2011-imeersoq
· Aalisakkanik aalisakkanillu tunisassianik tunisisarnermik nalunaarutiginnittarneq pillugu Namminersorlutik Oqartussat nalunaarutaat nr. 7, 4. april 2016-imeersoq
· Aalisarnermik alapernaarsuisut suliassaat pisinnaatitaaffiilu pillugit Namminersornerullutik Oqartussat nalunaarutaat nr. 3, 18. marts 2004-meersoq
· Pisat ilaasa nalunaarutigineqarnerini naatsorsueriaatsit pillugit Namminersorlutik Oqartussat nalunaarutaat nr. 48, 18. december 2020-meersoq
Inatsisit tamarmik tassungalu ilanngullugu Kalaallit Nunaanni aalisarneq pillugu inatsisit tamakkerlugit nalunaarutit.gl atorlugu pissarsiarineqarsinnaapput.




[bookmark: _Toc72403876]Ilanngussaq 2. Aqutsiveqarfiit akornanni agguaassinissamut najoqqutassiaq 
Kalaallit Nunaanni kapisilinnut TAC Naalakkersuisunit aalajangiiffigineqartarpoq. Aqutsiveqarfimmut Kalaallit Nunaata kangianut pisassiissutinik aalajangersimasunik aalajangersaasoqartarpoq, peqatigisaanillu Kalaallit Nunaata kangiani piniartuunermit aalisartuunermut ineriartornerup tapersersorneqarsinnaanera isumannaarneqartarluni. Kalaallit Nunaata kangianut pisassiissutinik agguaasseqqaartoqartarpoq, taassumalu kingorna sinneruttut Kalaallit Nunaata kitaanut aqutsiveqarfinnut pisassiissutigineqartarlutik.
2021-2025 pisat tunngavigalugit Kitaani aqutsiveqarfinnut marlunnut agguaasseqqittoqartarpoq pisat aqutsiveqarfinni aallaavigalugit. Takukkit kinguliani tabelit 2 aamma 3.
Takussutissiaq 1: Piffissami 2021-2025 aqutsiveqarfikkaartumik pisat (tonsinngorlugit), kiisalu piffissami 2021-2025 aqutsiveqarfikkaartumik inuussutissarsiutigalugu aamma sunngiffimmi aalisartunut agguataarinerit.
	Aqutsiveqarfik:
	Pisat 2021
	Pisat 2022
	Pisat 2023
	Pisat 2024
	Pisat 2025

	Avannaata kitaani (NAFO 1A + 1B + 1C)
	17,20
	8,94
	14,51
	6,95
	10,33

	Inuussutissarsiutigalugu aalisartunut
	13,94
	7,47
	12,12
	5,93
	9,21

	Sunngiffimmi aalisartunut
	3,26
	1,47
	2,39
	1,02
	1,12

	Nuuk – Paamiut (NAFO 1D + 1E)
	12,91
	9,78
	11,22
	7,65
	12,41

	Inuussutissarsiutigalugu aalisartunut
	9,37
	5,87
	7,59
	5,47
	9,27

	Sunngiffimmi aalisartunut
	3,54
	3,91
	3,63
	2,18
	3,17

	Kujataata kitaani (NAFO 1D + 1E + 1F)
	7,57
	7,4
	7,21
	5,22
	5,91

	Inuussutissarsiutigalugu aalisartunut
	2,92
	4.46
	4,9
	3,74
	4,02

	Sunngiffimmi aalisartunut
	4,65
	2,93
	2,31
	1,47
	1,88

	Kalaallit Nunaata kitaani tamakkerlugit
	37,68
	26,12
	32,94
	19,82
	28,65

	Kalaallit Nunaata kangiani
	0,98
	0,63
	1,37
	0,96
	0,99

	Inuussutissarsiutigalugu aalisartunut
	0,42
	0,27
	0,58
	0,31
	0,13

	Sunngiffimmi aalisartunut
	0,56
	0,36
	0,79
	0,65
	0,86

	Pisassiissutinit qaqinneqartut tamakkerlugit
	38,82
	26,52
	33,79
	20,94
	29,64






Takussutissaq 2: Piffissami 2021-2025 aqutsiveqarfikkaartumik procent-ikkaartumik agguataarineri aamma piffissami 2021-2025 aqutsiveqarfikkaartumik inuussutissarsiutigalugu sunngiffimmilu aalisartut akornanni procent-ikkaartumik agguataarineri.
	Aqutsiveqarfik:
	 2021 (%)
	2022 (%)
	2023 (%)
	2024 (%)
	2025 (%)
	Agguaqatigiissinnerisa katinneri

	Avannaata kitaani (NAFO 1A + 1B + 1C)
	45
	35
	45
	35
	36
	39

	Inuussutissarsiutigalugu aalisartunut
	81
	83
	83
	85
	89
	84

	Sunngiffimmi aalisartunut
	19
	17
	17
	15
	11
	16

	Nuuk – Paamiut (NAFO 1D + 1E)
	35
	37
	34
	39
	43
	38

	Inuussutissarsiutigalugu aalisartunut
	73
	60
	68
	72
	75
	70

	Sunngiffimmi aalisartunut
	27
	40
	32
	28
	25
	30

	Kujataata kitaani (NAFO 1D + 1E + 1F)
	20
	29
	21
	26
	21
	23

	Inuussutissarsiutigalugu aalisartunut
	39
	60
	69
	72
	68
	61

	Sunngiffimmi aalisartunut
	61
	40
	31
	28
	32
	39

	Kalaallit Nunaata kitaani
	-
	-
	-
	-
	-
	-

	Inuussutissarsiutigalugu aalisartunut
	43
	43
	42
	32
	13
	35

	Sunngiffimmi aalisartunut
	57
	57
	58
	68
	87
	65



Takussutissiaq 3: Avannaata kitaani aamma Kujataata kitaani aqutsiveqarfinnut agguaassinissamut najoqqutassaq procent-inngorlugu
	Aqutsiveqarfik
	Agguaassinissamut najoqqutassaq (%)

	Avannaata kitaani
	39

	Nuuk - Paamiut
	38

	Kujataata kitaani
	23


[bookmark: _Toc72403877]

Ilanngussaq 3. Inuussutissarsiutigalugu aamma sunngiffimmi aalisartunut agguaassinissamut najoqqutassaq
Agguaassinissamut najoqqutassaq 2 tassaavoq Kitaanut pisassiissutit annertussusiat, aqutsiveqarfinni Avannaata kitaani aamma Kujataata kitaani inuussutissarsiutigalugu aamma sunngiffimmi aalisartunut tunniunneqartartut.  Agguaassinissamut najoqqutassaq 2 naatsorsorneqassaaq angallatinut ingerlatanut pineqartunut tunniunneqartut agguaassinissamut najoqqutassami 1-imi inuussutissarsiutigalugu aamma sunngiffimmi aalisartunut procent-iliussap amerlisarneratigut.  Inussutissarsiutigalugu aamma sunngiffimmi aalisartut akornanni procent-ikkaartumik agguataarineq takussutissaiaq 3-mi pisat takutinneqartut tunngavigalugit aalajangersarneqarpoq. 
Assersuutigalugu aqutsiveqarfimmi Kujataata kitaani inuussutissarsiutigalugu aalisartunut agguaassinissamut najoqqutassaq 23 %-iussaaq (Kujataata kitaanut agguaassinissamut najoqqutassaq 1) * 61% (inuussutissarsiutigalugu aalisartunut agguaassat) = 14%.
Takussutissiaq 4: Aqutsiveqarfinni inuussutissarsiutigalugu aamma sunngiffimmi aalisartunut agguaassinissamut najoqqutassat
	Aqutsiveqarfiit
	Agguaassinissamut najoqqutassaq 1
	Ingerlataq
	Agguaassinissamut najoqqutassaq 2

	Avannaata kitaani
	39%
	Inuussutissarsiutigalugu aalisartunut (84%)
	39% * 84% = 33 % 1

	
	
	Sunngiffimmi aalisartunut (16%)
	39% * 16% = 6 % 1

	Nuuk - Paamiut
	38%
	Inuussutissarsiutigalugu aalisartunut (70%)
	38% * 70% = 27 % 1

	
	
	Sunngiffimmi aalisartunut (30%)
	38% * 30% = 11 % 1 

	Kujataata kitaani
	60%
	Inuussutissarsiutigalugu aalisartunut (61%)
	23% * 61% = 14 % 1

	
	
	Sunngiffimmi aalisartunut (39%)
	23% * 39% = 9 % 1

	

	Kalaallit Nunaata Kangiani
	Ukiumut aalajangersimasumik pisassat 3 tons
	Inuussutissarsiutigalugu aalisartunut (50%)
	50% 2

	
	
	Sunngiffimmi aalisartunut (50%)
	50% 2

	1 Kalaallit Nunaata kitaanut %-ikkaartumik agguataarneri
2 Kalaallit Nunaata kangianut %-ikkaartumik agguataarneri



20

image3.emf

image4.jpeg




image1.png
s>

NAALAKKERSUISUT

GOVERNMENT OF GREENLAND

-




image2.jpeg




